25/01/2016 | Administración LocalMunicipal
A Coruña
Secretaría Xeral
Información pública

A N U N C I O A Xunta de Goberno Local, en sesión ordinaria realizada o día 30 de decembro de 2015, adoptou o seguinte acordo: “Por Decreto da Alcaldía de data 15 de decembro, modificouse a estrutura da administración municipal executiva, establecéndose un órgano directivo dentro da Área de Rexeneración Urbana e Dereito á Vivenda, denominado Dirección de Apoio á Área de Rexeneración Urbana e Vivenda. No devandito Decreto, a Alcaldía delega á nova dirección, determinadas competencias de xestión que lle corresponden legalmente. O artigo 127.2 da Lei 7/85, de 2 de abril, Reguladora das Bases do Réxime Local, permite que a Xunta de Goberno delegue as súas competencias de xestión administrativa nos Tenentes de Alcalde, nos demais membros da Xunta de Goberno, nos demais Concelleiros, nos Coordinadores Xerais, Directores Xerais ou órganos similares. Para que a organización prevista teña efectividade é necesario dotar ás direccións e a quen ostente as delegacións determinadas no Decreto mencionado, das atribucións precisas para o desenvolvemento dos correspondentes servizos, tal como se realizou en ocasións anteriores. Tamén e necesario que as delegacións de atribucións ás direccións teñan un contido común a todas elas e un contido específico adaptado ás funcións encomendadas a cada unha. En consecuencia e de conformidade co establecido no mencionado artigo 127.2, proponse á Xunta de Goberno Local a adopción do seguinte ACORDO: Delegar, nos termos que resultan dos Decretos de 18 de xuño e 7 de decembro de 2015, cos límites e restricións neles establecidos, á Dirección de Apoio á Área de Rexeneración Urbana e Vivenda, as seguintes atribucións da Xunta de Goberno Local: a) A contratación de obras, servizos e subministracións que sexan estritamente necesarias para o funcionamento da área. b) A xestión dos gastos e pagos do servizo, dentro dos límites do Decreto de 7 de decembro de 2015 e na forma establecida nas Bases de Execución do Orzamento. c) A proposta de arrendamento de vivendas, locais e garaxes de carácter patrimonial e a liquidación das rendas e gastos dos contratos celebrados. d) A resolución dos procedementos para concesión, desistimento ou declaración de caducidade das seguintes licenzas: a. Licenzas urbanísticas para as obras e os usos que se realicen con carácter provisional. b. Licenzas urbanísticas para movementos de terras, tales como desmontes, explanaciones, escavacións ou terrapléns; as obras de instalacións e servizos, e as relacionadas coa urbanización cando estas non estean incluídas nun proxecto de urbanización definitivamente aprobado ou de edificación que dispoña de licenza outorgada. c. Licenzas de actividades e aperturas, excepto aquelas que deban tramitarse simultaneamente vinculadas aos procedementos para concesión de licenza de obras cuxa resolución lle corresponda a outro órgano. d. Licenzas para instalacións e construcións de carácter temporal destinadas a espectáculos e actividades recreativas. e. Licenzas de obras e instalacións de carácter menor. f. Licenzas de primeira utilización ou ocupación dos edificios e funcionamento de instalacións en xeral. g. Licenzas de colocación de carteis e paneis de propaganda visibles desde a vía pública, que non estean en locais pechados. h. Licenzas de cerramento e valado de terreos. i. A autorización dos proxectos técnicos de execución que desenvolvan o proxecto técnico básico que obtivera licenza de obras ou instalación. j. A resolución dos procedementos para concesión, desistimento ou declaración de caducidade das licenzas de acometida de rede de sumidoiros e apertura de gabias. e) Cando as actividades a que se refire a letra d) anterior, non precisen licenza, senón que requiran declaración responsable ou comunicación previa, ostentará as atribucións necesarias para a comprobación ou inspección das mesmas e para adoptar as resolucións que procedan para garantir o cumprimento da normativa urbanística de aplicación. f) Autorizar os permisos de resolución non centralizada, correspondentes ao persoal da súa Área”. A Coruña, 13 de xaneiro de 2016. O ALCALDE, PD. D.ª M.ª Eugenia Vieito Blanco